
1)	𒂗𒈤𒁲𒀭𒆠𒉪𒅅𒅎𒋼𒈾
2)	𒀀𒀀𒀭𒂗𒆠𒄞𒁮𒀀𒊑𒀀𒄠𒃲𒂊𒌅𒁕
3)	𒊩𒅗𒂵𒆳𒃲𒀭𒂗𒆤𒇷𒆠𒉘𒀭𒆬𒂵
4)	𒈗𒄑𒈩𒍪𒀊𒀀𒆕𒀀𒆳𒆳𒋫𒅍𒆷
5)	𒃲𒁔𒈤𒉣𒆠𒂵𒁺𒁀
6)	𒄑𒈪𒁉𒀭𒆠𒀀𒌋𒌆𒆷
7)	𒄑𒌁𒄑𒃾𒈾𒌧𒈠𒇲𒀀
8)	𒀭𒂗𒆠𒂗𒃶𒅅𒆷𒀭𒀀𒉣𒈾𒆤𒉈
9)	𒀭𒉡𒁶𒄷𒄭𒆠𒀀𒅅𒂍𒆳𒊏𒃮𒅅𒀭𒆠𒀀
10)	𒂍𒍪𒈤𒍪𒀊𒋫𒋛𒂵𒁴𒃲𒀭𒆠𒀀
11)	𒀭𒂗𒆠𒅆1𒅍𒆷𒉌𒆳𒊮𒄀𒁲𒁲
12)	𒄋𒅆𒁳𒌅𒇻𒅆𒅆𒁳𒌅𒁕
13)	𒊾𒅆𒁳𒌅𒊾𒁇𒅆𒁳𒌅𒁕
14)	X𒊮𒁺𒈠𒋛𒅗𒂵𒊮𒄯𒊕𒂷𒅗
15)	(X)X𒅊𒂵𒁀𒇽𒉡𒆭𒆭𒁕
16)	𒊮𒌧𒈠𒄀𒄬𒄬𒆷𒁶𒅆𒍪𒅎𒅆𒅅
17)	𒌓𒋃𒂊𒌗𒂍𒁀𒆭𒆭𒈬𒋗𒌋𒄞𒌋𒄞𒁕
18)	𒈬𒋗𒌋𒄞𒌺𒂊𒌋𒌋𒌋𒁇𒋧𒈬𒁕
19)	𒌋𒌋𒌋𒁇𒆥𒌓𒁕𒋛𒁲𒁲𒂊𒁕
20)	𒀀𒀀𒀭𒂗𒆠𒌧𒊕𒋛𒀀𒁀𒈗𒁉𒍝𒂊𒈨𒂗
21)	𒅗𒁀𒀀𒍪𒃻𒅎𒇻𒇻𒃶𒅅𒆠𒉈𒅁𒍑
22)	𒉺𒍪𒄖𒄧𒁀𒅊𒂵𒃰𒄩𒀜𒂊𒌋𒄞𒀀
23)	X𒀭𒊑𒂊𒉈𒅗𒈨𒋼𒀸𒅎𒈪𒌈𒅅
24)	XX𒄑𒄑𒌁𒁀𒆕𒀀𒌆𒋠𒋤𒂊𒈾𒉆
25)	𒇇𒍣𒃢𒍣𒈾𒁻𒂊𒈨𒋼𒀸𒅎𒈪𒌈𒅅
26)	XX𒃷𒍣𒁕X…𒌝𒈪𒅔𒊏
27)	…𒄦𒇯𒄦𒈦𒂊𒄘𒅎𒁕𒄥𒊑
28)	XXX𒉌𒈾𒉆𒂵𒈾𒉆𒉣𒇬𒁦𒂊𒉆𒁺
29)	𒉺𒇻𒉈𒄿𒇻𒇴𒈠𒈾𒄭𒄀𒌋𒌋𒌋𒅎𒈪𒅁𒁉
30)	𒀖𒆪𒉈𒁔𒁔𒂁𒍀𒊏𒅗𒈾𒌓𒅎𒁲𒉌𒅁𒉌𒂊
31)	𒆥𒋝𒋼𒀕𒃲𒀭𒊑𒂊𒉈𒅗𒈨𒋼𒀸𒅎𒈪𒅁𒅅
32)	𒅗𒍪𒆗𒂊𒀉𒆗𒉌𒁶𒊮𒂵𒈬𒉌𒅅
33)	𒄞𒀉𒄥𒊏𒁶𒆦𒀀𒈬𒌧𒌋𒄞𒌋𒄞
34)	𒅗𒍪𒆠𒂖𒂊𒄭𒇷𒀀𒉌𒁶𒊕𒂷𒈬𒉌𒅔𒅅
35)	𒌷𒆠𒃻𒃻𒊏𒁉𒌧𒂊𒅆𒂍𒈬𒂊
36)	XXX𒋧𒂵𒀀𒀭𒆜𒂊𒀀𒀭𒊏
37)	XXX𒁖⟨KISIM5×AB2⟩𒆕𒀀𒀉𒁉𒈾𒋤𒂊
38)	𒂗𒂗𒂊𒉈𒁈𒁈𒆤𒂊𒉈
39)	𒊮𒁉𒄾𒄾𒆷𒁕𒁲𒁲𒂊𒉈
40)	𒍝𒀀𒁕𒆳𒃲𒀭𒂗𒆤𒇷𒀉𒈬𒌧𒁕𒀭𒉘
41)	𒀭𒂗𒆠𒂗𒃶𒅅𒆷𒂗𒄑𒌆𒉿𒂵
42)	𒂗𒀭𒉌𒆠𒉘𒃶𒌋𒄞𒉣𒆠𒂵
43)	𒅗𒂵𒌋𒌋𒌋𒁇𒆠𒁉𒂠𒃻𒉆𒋻𒊑𒃲𒍪
44)	XX𒌓𒉈𒊕𒁀𒀊𒄄𒌗𒂍𒁀𒁀𒀭𒆭
45)	…𒁀𒂊𒀀𒇯𒁺𒉈𒋃𒁉𒁲𒁀𒀊𒅗
46)	…𒌧𒆠𒆪𒁀𒉈𒅔𒆪
47)	…𒅗𒋻𒈾𒃰𒁉𒉈𒅔𒍑
48)	…X𒋗𒌋𒄞𒀀
49)	…𒋢𒈾𒁀𒀭𒄄
50)	…𒂊𒋻𒄑𒆪𒂍𒁀𒉈𒅔𒄄
51)	…XX𒂗𒌧𒆠𒆪𒁀𒉈𒅔𒄀𒂗
52)	𒀀𒀀𒀭𒂗𒆠𒌧𒆰𒀀𒌓𒁺𒉌𒆰𒍣𒃶𒄿𒄿
53)	𒀭𒉡𒁶𒄷𒄭𒇇𒍣⟨ĜA2⟩𒌓𒁺𒉌𒃢𒍣𒃶𒅆𒁳𒌅
54)	𒀖𒆰𒌓𒁺𒉌𒀫𒍣𒃶𒅆𒁳𒌅
55)	𒍚𒍣⟨ĜA2⟩𒌓𒁺𒉌𒈧𒍣𒃶𒅆𒁳𒌅
56)	𒃷𒉌𒃷𒍣⟨ĜA2⟩𒅆𒁳𒌧𒌓𒁺𒂗
57)	𒄦𒇯𒄦𒈦𒂊𒀭𒂔𒈾𒄘𒄷𒈬𒌧𒄥𒄥𒊑
58)	𒌧𒈠𒆠𒋰𒁀𒀀𒅆𒁳𒁀𒌓𒁺𒂗
#1⟨line⟩⟨missing⟩
60)	…𒀀𒉌…
61)	𒀭𒂗𒆠𒈗𒍪𒀊𒆤𒅎𒃲𒈾𒆳𒆪𒁲𒍣𒉈𒌋𒌋𒌋𒈾𒂊
62)	𒀀𒀀𒈬𒈗𒀭𒆠𒆤
63)	𒀭𒆠𒀀𒉺𒌓𒁺𒈠𒉌𒅔𒀝
64)	𒉽𒈬𒈗𒆳𒆳𒊏𒆤
65)	𒈨𒈬𒌧𒌴𒌴𒈨𒋗𒈬𒂠𒈬𒌧𒃻
66)	𒂍𒆳𒊑𒂍𒀭𒂗𒆤𒇲𒋫
67)	𒍪𒀊𒉣𒆠𒈬𒂠𒉆𒃴𒈬𒁺
68)	𒀀𒍣𒄠𒃲𒂊𒊑𒀀𒈨𒂗𒌉𒊕𒀭𒈾𒈨𒂗
69)	𒌓𒃲𒆠𒃲𒆷𒌓𒁺𒀀𒈨𒂗𒂗𒃲𒌧𒈨𒂗
70)	𒄘𒃲𒁈𒁈𒆤𒉈𒈨𒂗𒀀𒀀𒆳𒆳𒊏𒈨𒂗
71)	𒋀𒃲𒀭𒊑𒂊𒉈𒈨𒂗𒃶𒅅𒋗𒌋𒄞𒈨𒂗
72)	𒈩𒅅𒀭𒆠𒁉𒁕𒈨𒂗
73)	𒄑𒌆𒉿𒄑𒌆𒉿𒉢𒋡𒆳𒆳𒊏𒈨𒂗
74)	𒀭𒈗𒁕𒁈𒀭𒈾𒅗𒁲𒋛𒁲𒂊𒈨𒂗
75)	𒀭𒂗𒆤𒁕𒆳𒊏𒅆𒅅𒆷𒅗𒉆𒄭𒋻𒊏𒈨𒂗
76)	𒉆𒋻𒊏𒆠𒌓𒌓𒁺𒀀𒆤𒋗𒂷𒈬𒌧𒅅
77)	𒀭𒊩𒌆𒌅𒊑𒊩𒍣𒅗𒂵𒈨𒂗
78)	𒀭𒊩𒌆𒄯𒊕𒂷𒆤𒈬𒄭𒄷𒈿𒀀𒈨𒂗
79)	𒅆𒁺𒀭𒀀𒉣𒈾𒆤𒉈𒈨𒂗
80)	𒅆𒁳𒌅𒁕𒌉𒊕𒀭𒆬𒂵𒈨𒂗
81)	𒂗𒂊𒉆𒈤𒈬𒌧𒁺𒀀𒋫
82)	𒉣𒃲𒂊𒅎𒋼𒉌𒍠𒊩𒈪𒉌𒅔𒅗𒂵𒋫
83)	𒀭𒀀𒉣𒈾𒆃𒀀𒊏𒍪𒀀𒅆𒅎𒈠𒀭𒁻𒁻𒄀𒌋𒌋𒌋
84)	𒂗𒉆𒃴𒈠𒄊𒁺𒁀
85)	𒌋𒌋𒌋𒁇𒆥𒂷𒍠𒊩𒅗𒂵𒀭𒂗𒆠𒍠𒊩
86)	2𒄰𒈠𒂠𒉆𒃲𒄾𒆷𒁕
87)	𒀭𒂗𒆠𒈗𒍪𒀊𒆤𒅎𒃲𒈾𒆳𒆪𒁲𒍣𒉈𒌋𒌋𒌋𒈾𒂊
88)	𒂗𒈨𒂗𒅗𒂵𒍣𒁕𒈨𒂗𒊕𒁉𒂠𒌓𒁺𒀀𒈨𒂗
89)	𒅗𒂵𒈬𒉣𒇬𒅎𒅆𒆕𒆕𒁦𒅎𒅆𒆸𒆸
90)	𒀭𒂊𒌝𒈠𒋼𒅎𒃶𒅅𒆷𒀭𒋫𒀀𒀭𒂷
91)	𒆠𒂊𒌝𒈠𒋼𒀀𒄞𒅆𒁳𒁀𒅅𒆷𒀀𒀭
92)	𒀀𒃼𒅊𒅊𒂵𒁉𒌝𒈠𒋼
93)	𒅗𒈬𒋫𒄦𒇯𒄦𒈦𒂊𒄘𒅎𒁕𒄥𒊑
94)	𒂍𒈬𒀊𒆠𒂖𒆷𒉈𒆕𒈬𒄭𒂵𒉈𒄷𒈿
95)	𒍪𒀊𒈬𒀊𒅗𒀀𒉈𒆕𒉆𒄭𒂵𒉈𒋻
96)	𒂍𒈬𒄑𒈪𒁉𒆹𒈲𒀀𒄿𒉌𒅔𒇲
97)	𒂍𒈬𒋦𒄩!𒂊!𒌑𒋭𒂊𒅾𒅎𒅆𒋤𒂊
98)	𒄞𒄩𒄀𒍣𒌉𒌉𒇲𒆲𒈬𒈾𒋤𒂊
99)	𒄷𒊺𒂟𒄷𒌑𒆠𒋧𒂵𒁀𒅝𒈬𒁕𒀭𒄄𒄄
100)	𒂗𒀊…𒄑𒈠𒀭𒇲𒌋𒌋𒌋
101)	𒀭𒂗𒆠𒈨𒂗𒍠𒊩𒂷𒅆𒅎𒈠𒁻𒁻𒄀𒌋𒌋𒌋
102)	𒉣𒈨𒉣𒈨𒁺𒇽𒅆X…
103)	𒀀⟨ZIZI⟩⟨ZIZI⟩!𒀀𒊬𒌓𒋤𒁺𒂷𒅆𒅎𒈠𒀭𒁻𒁻𒄀𒌋𒌋𒌋
104)	𒂗𒉽𒅊𒉣𒈨𒂬𒊩𒌆𒉽𒅊𒉣𒈨𒂬𒂊𒉈𒋗𒋛𒊭𒈠𒀭𒁲𒂊𒌋𒌋𒌋
105)	𒀀𒇉𒊭𒈠𒀊𒆬𒀊𒊮𒂵𒊭𒈠𒀊𒇲
106)	𒍪𒀊𒂷𒂡𒆬𒉆𒊒𒈠𒀭𒇲
107)	𒈣𒋽𒈬𒃞𒁰𒍪𒀊
108)	𒊮𒁀𒄾𒄾𒆷𒊭𒈠𒉌𒅁𒁺
109)	𒆹𒈤𒆠𒊮𒄀𒅆𒊒𒁕𒂷
110)	𒀉𒁉𒊭𒈠𒀭𒋤𒂊𒄘𒊭𒈠𒀭𒈥𒈥𒂊
111)	𒅗𒊏𒂊𒉈𒄑𒄐𒋗𒊭𒈠𒀭𒌋𒄞𒍑
112)	𒂡𒊭𒈠𒀊𒄭𒄀𒉈𒀀𒇉𒊭𒈠𒀊𒄾𒇷𒉈
113)	𒀭𒂇𒅊𒉺𒋼𒋛𒄑𒈣𒋽𒊏𒆤
114)	𒉺𒆬𒄀𒋗𒊭𒈠𒀊𒃮
115)	𒀭𒂗𒆠𒈨𒂗𒈣𒁰𒍪𒀊𒂷!𒀉𒊭𒈠𒉌𒅁𒉘𒂊
116)	𒂗𒈨𒂗𒂷𒂊𒂵𒁺
117)	⟨den⟩𒆠𒈨𒂗𒌧𒂷𒀸𒂵𒀭𒌓𒁺
118)	𒂗𒉆𒋻𒋻𒊑𒈬𒂷𒂊𒂵𒀀𒀭…
119)	…𒊏𒂵𒀭…
120)	…X𒂊𒅆𒂍𒂊𒂵𒀀𒀭…
121)	…XX𒈠𒀊𒋧𒃶𒅥𒂊
122)	…𒂖𒆷𒂵𒀭…
123)	𒄑𒂞𒅊𒅊𒂵𒁉𒅆𒂍𒂵𒀀𒀭𒅗
124)	𒆳𒈨𒈛𒄩𒆠𒈣𒃶𒆠𒉌𒌇𒆠𒁉
125)	𒀭𒂗𒆠𒈨𒂗𒅆𒃶𒅎𒁕𒀀𒃮
126)	𒄑𒈣𒉌𒌇𒆠𒈾𒄑𒃶𒂗𒆕
127)	𒄑𒈣𒈣𒃶𒆠𒈾𒀭𒍠𒃶𒂗𒇲
128)	𒄑𒈣𒄄𒈝𒈨𒈛⟨ḫaki⟩𒀀𒆤
129)	𒆬𒄀𒆬𒌓𒁄𒂠𒃶𒀝𒂊
130)	𒀭𒂗𒆤𒈗𒆳𒆳𒊏𒊏𒂗𒆤𒆠𒂠𒃶𒈾𒀊𒁺
131)	𒌷𒉡𒌇𒊏𒂍𒉡𒌇𒊏
132)	𒈥𒌅𒈧𒀲𒊕𒂊𒌋𒌋𒌋𒈬𒉌𒉺𒄸𒁺
133)	𒉣𒃲𒌧𒈠𒈾𒌓𒁺𒀀𒊏
134)	𒀭𒀀𒉣𒈾𒆤𒉈𒊩𒍣𒈬𒌧𒉈𒉈
135)	𒂗𒈨𒃲𒈨𒂖𒆷𒄷𒋛𒀀
136)	𒈨𒃲𒈨𒄭𒊏𒄊𒁺𒁀
137)	𒀭𒆠𒃻𒂼𒁀𒍠𒁺𒀀
138)	𒉣𒆠𒆠𒆬𒆠𒆗𒆗𒆷𒀸𒈨𒈤𒋗𒋾𒀀
139)	𒀭𒂗𒆠𒂗𒀭𒆠𒍠𒊩
140)	𒉣𒃲𒌧𒈠𒈾!𒌓𒁺𒀀𒊏
141)	𒂗𒂗𒂊𒉈𒁈𒁈𒆤𒉈
142)	𒅗𒅲𒅅𒉣𒆠𒂵𒆤𒉈
143)	𒊮𒃰𒇲𒆠𒂗𒄀𒊏𒆤𒉈
144)	𒉆𒈨𒍪𒀊𒈬𒈾𒀊𒁉𒉈
145)	𒀀𒀀𒀭𒂗𒆠𒆠𒆬𒆠𒆗𒆷𒄊𒅎𒈪𒅁𒁺𒁍𒉈
146)	𒁖𒂍𒉣𒈾𒅔…𒄀𒉈
147)	𒆠𒁺𒁀𒈬…𒄷𒈿𒂊𒉈
148)	𒀊𒈤𒍪𒀊…𒂖𒂊𒉈
149)	𒊮𒁀𒇷𒀭𒈾𒌑𒂖𒆷𒅎𒈪𒌈𒌓𒁺𒉈
150)	XX𒆬𒆠𒂗𒁺𒈤…𒀭𒂗𒆠𒅗𒆤𒋛𒅎𒁲𒂊𒉈
151)	𒆲𒊕𒉣𒆠𒂵𒋼𒀀𒄭𒂵𒅎𒈪𒌈𒃴𒂊𒉈
152)	𒁰𒍪𒀊𒋼𒀀𒄭𒋼𒀀𒈤𒅎𒈪𒅁𒁾𒂊𒉈
153)	𒊺𒄷𒂵𒆬𒈬𒈾𒂷𒂷𒉈
154)	𒀀𒊏𒍪𒀀𒊏𒍪𒈬𒈾𒀊𒁉𒉈
155)	…𒉈
156)	…𒉈
157)	…𒉈
158)	…X
#1⟨line⟩⟨missing⟩
160)	𒄑𒈣𒋽𒊏…X
161)	𒀀𒈪𒂗…𒂷
162)	𒀭𒂗𒆠𒊏𒀀X…𒁺𒀀𒁕𒌋𒌋𒈾𒈬𒈾𒀊𒉺𒄀
163)	𒋦𒈦𒄩𒂊𒌑𒋭𒂊𒅾𒈬𒈾𒋤𒂊
164)	𒉣𒃲𒊏2𒄰𒈠𒀀𒁕𒌋𒌋𒈬𒈾𒂊
165)	𒄞𒄩𒂊𒄀𒍣𒌉𒌉𒇲𒁉𒆲𒈬𒈾𒋤𒂊
166)	𒌶𒃲𒍪𒀊𒋫𒋛𒂵𒀭𒊨𒂊𒌋𒌋𒌋𒀝𒂊
167)	𒄑𒈪𒁉𒆠𒄭𒊏𒇲𒀀𒌧𒂊𒅎𒋼𒂗𒋼
168)	𒍑𒊕𒈣𒈮𒆹𒈲𒀀𒆕𒀀𒆳𒆳𒋫𒅍𒆷
169)	𒂗𒉺𒋼𒋛𒃲𒍪𒀊𒆤
170)	𒁰𒍪𒀊𒅗𒀉𒊭𒈬𒌧𒉘𒂊
171)	𒈩𒍪𒀊𒋫𒊺𒅕𒅗𒀭𒅗𒂵
172)	𒉣𒆠𒆠𒆬𒆠𒆗𒆗𒆷𒀸𒈨𒈤𒋗𒋾𒀀
173)	𒉡𒌉𒈤𒆳𒊏𒌉𒀭𒂗𒆤𒇲𒆤
174)	𒄀𒈲𒆬𒂵𒋗𒅎𒈪𒅔𒃮
175)	𒌨𒊕𒍪𒀊𒂠𒊕𒅎𒈪𒅁𒅍𒅍𒂊
176)	…XX
#3⟨lines⟩⟨missing⟩
180)	𒀭…
181)	𒇽…𒂗…
182)	𒀭𒁎…𒈣𒁺𒁺𒄑𒈣𒋽𒊏𒆤
183)	𒂗𒊏𒄑𒈣𒋗…
184)	𒀭𒂇𒅊𒉺𒋼𒋛𒈣𒋽𒊏𒆤
185)	𒂗𒊏𒉺𒆬𒋗𒊭𒈠𒀊𒃮
186)	𒆷𒄩𒈠𒇉𒊏50𒁉𒊩𒍣𒈬𒌧𒉈𒉈
187)	𒅗𒊏𒂊𒉈𒃶𒃵𒄷𒀭𒈾𒁶…
188)	𒈗𒅆𒁳𒈾𒁺𒀀𒀀𒀭𒂗𒆠𒌧𒈠…
189)	𒉣𒃲𒌧𒈠𒌓𒁺𒀀𒊏
190)	𒃶𒅅𒀭𒆠𒀀𒉺𒌓𒁺𒈬𒈾𒀊𒀝
191)	𒀭𒂗𒆠𒆤𒉆𒅎𒈪𒅁𒋻𒊑
192)	𒆠𒂗𒄀𒆳𒃲𒈠𒁕𒀭𒆠
193)	𒊺𒅕𒍣𒅍𒊒𒌓𒌓𒁺𒋫𒌓𒋗𒍑𒌧𒂊𒈨𒋧𒈬
194)	𒈨𒍪𒈨𒈤𒋗𒉡𒌅𒌅
195)	𒊮𒍪𒃴𒆓𒇽𒉡𒅆𒊒𒉈
196)	𒌣𒍣𒆠𒀭𒅆𒁳𒌅𒍝𒀭𒁶𒋗𒉡𒋼𒂷
197)	𒈗𒅆𒁳𒌅𒈽𒍣𒆟𒉈
198)	𒂗𒅆𒁳𒌅𒊕𒃞𒂷𒂷
199)	𒂗𒍪𒂗𒅂𒀭𒈗𒁕𒁈𒀭𒈾𒄿𒅎𒆪
200)	𒈗𒍪𒆳𒃲𒀀𒀀𒀭𒂗𒆤
201)	𒄑𒂞𒁶𒄭𒅗𒄀𒊭𒈬𒊏𒀭𒄃𒅁𒀀𒀀𒆳𒆳𒊏𒆤
202)	𒀭𒀀𒉣𒈾𒀭𒃲𒃲𒂊𒉈
203)	𒊮𒍝𒆠𒃡𒊏𒋗𒁀𒉌𒅔𒋾𒌋𒌋𒌋
204)	𒄀𒀕𒈾𒄑𒀸𒄑𒀸𒍝𒌑𒈪𒉌𒅁𒋤𒋤𒉈
205)	𒂍𒆠𒂗𒄀𒉣𒇬𒍪𒃶𒆕𒆕𒀖𒍪𒃶𒇻𒇻
206)	𒁦𒍪𒃶𒃻𒃻𒇻𒍪𒃶𒄭𒄭
207)	𒄀𒀕𒈾𒍪𒀭𒉌𒃶𒅎𒍑
208)	𒂍𒍣𒍪𒋗𒀭𒂠𒃶𒅎𒅍
209)	𒀭𒀀𒉣𒈾𒆤𒉈𒊮𒍪𒀀𒉆𒃶𒅎𒁕𒀊𒋻𒊑𒉈
210)	𒀊𒋀𒀕𒆠𒂊𒉆𒈪𒅁𒁳
211)	⟨den⟩𒆠𒈗𒍪𒀊𒆤𒉆𒅎𒈪𒅁𒋻𒊑
212)	𒌷𒈨𒋼𒅅𒆷𒀀𒋗𒉀𒋗𒉀𒄞𒁲𒈠𒁺𒁀
213)	𒁈𒉆𒃶𒆳𒊏𒄭𒁁𒁺𒄯𒊕𒁶𒅍𒆷
214)	𒄑𒌁𒄩𒋗𒌫𒊏𒄑𒈪𒂼𒆷𒊊𒉌𒋫𒉪𒅅
215)	𒈨𒋗𒌋𒄞𒀀𒍪𒋛𒃶𒅎𒁲
216)	𒆳𒃲𒀭𒂗𒆤𒇷𒀭𒆠𒀀𒈬𒈤𒍪𒈪𒉌𒅔𒅆𒊒
217)	𒌷𒉆𒋻𒊏𒀭𒂗𒆠𒂵𒈨𒂗
218)	𒀊𒋀𒀕𒆠𒄘𒀭𒂠𒃶𒍣
219)	𒆳𒈨𒈛𒄩𒆠𒉆𒈪𒌈𒁳
220)	𒀭𒂗𒆠𒈗𒍪𒀊𒆤𒉆𒉆𒈪𒌈𒋻𒊑
221)	𒆳𒈪𒄑𒍪𒄑𒃲𒃶𒅎𒄑𒌁𒍪𒈩𒆳𒊏𒃶𒅎
222)	𒄑𒄖𒍝𒁉𒂍𒃲𒈗𒆷𒆤𒈨𒋼𒃶𒅎𒈪𒅁𒅅
223)	𒄀𒍪𒄀𒃲𒃶𒅎𒄀…𒃶𒅎
224)	𒌨𒊕𒂊𒆠𒀞𒅗𒄑𒆪…
225)	𒄞𒍪𒄞𒃲𒃶𒅎𒄞𒆳𒊏𒃶𒅎
226)	𒅗𒁉𒅗𒄠𒆳𒊏𒅗𒃶𒅎
227)	𒈨𒃲𒀭𒊑𒂊𒉈𒆤𒋗𒃶𒅎𒈪𒌋𒄞
228)	𒁯𒄷𒁯𒄷𒆳𒊏𒅾𒉌𒌓𒍝𒄢𒃶𒅎𒇲
229)	𒄷𒍪𒀭𒄩𒉌𒄷𒃶𒅎
230)	𒅲𒅲𒁉𒂍𒃲𒈗𒆷𒅗𒈨𒋼𒃶𒅎𒈪𒅁𒅅
231)	𒆬𒍪𒆬𒄀𒃶𒅎
232)	𒍏𒍪𒀭𒈾𒌓𒅗𒁇𒊏𒃶𒅎
233)	𒆳𒃻𒉆𒍪𒃶𒅅𒃶𒅎
234)	𒉆𒇽𒍇𒍪𒃶X…
235)	𒀴𒍪𒀴𒋰𒁀𒉌𒅕𒄞𒁶𒃶𒂗𒌓𒁺𒉈
236)	XX𒆠𒀀𒌷𒆠𒀭X𒈾𒆤
237)	XX𒌅𒁶⟨ḪAR⟩𒁀𒀭𒀝
238)	𒆳𒉌𒌇𒆠𒈾𒈬𒌧𒂖𒈬𒌧𒌓𒌓
239)	𒀭𒊩𒌆𒂖𒆷𒍠𒁀𒉆𒈪𒅔𒁺
240)	XXX𒀊𒉩𒂠𒁀𒀭𒋧𒄩X𒁉𒉌𒅥𒂊
241)	𒄑𒊷𒃷𒍣𒂠𒁀𒀭𒋧𒅗𒈝𒁉𒉌𒅥𒂊
242)	XX𒉏𒆠𒈥𒄩𒅆𒆠…
243)	⟨ḪA⟩𒅁𒁶𒌨𒁉𒅥𒅆𒁳𒁮
244)	𒈗𒀭𒂗𒆤𒇷𒀉𒋧𒈠
245)	𒂍𒁉𒈬𒌧𒅆𒌨𒂦𒁉𒈬𒌧𒄢
246)	𒆬𒉌𒌓𒍝𒆳𒁉𒂍𒃻𒂵𒁉
247)	𒀭𒂗𒆤𒈗𒆳𒆳𒊏𒊏𒂗𒆤𒆠𒂠𒃶𒈾𒀊𒁺
248)	𒌷𒉡𒌇𒂍𒉡𒌇𒊏
249)	𒀭𒂗𒆠𒆤𒈥𒌅𒈧𒀲𒊕𒂊𒌋𒌋𒌋𒈬𒉌𒉺𒄸𒁺
250)	𒆠𒁉𒋫𒅆𒉌𒃻𒊏𒋫
251)	𒀀𒀀𒀭𒂗𒆠𒀀𒇉𒌓𒄒𒉣𒈾𒉆𒈪𒅔𒅍𒀀𒋫
252)	𒄞𒌋𒄞𒌋𒄞𒁶𒅆𒁳𒈾𒈬𒌧𒈾𒁺
253)	𒍑𒅎𒍣𒍣𒄭𒅎𒉪𒊑
254)	𒀀𒇉𒈦𒄘𒃼𒀀𒉌𒇷𒅎𒈠𒀭𒋛
255)	𒉦𒌑𒆰𒈾𒁦𒄈𒋰𒁀𒀫𒁉𒅗𒁲𒁮
256)	𒀀𒇉𒈦𒄘𒃼𒄞𒌋𒄞𒁶𒀉𒈾𒈬𒈾𒀊…
257)	𒍑𒅎𒍣𒃻𒊩𒍑𒁲𒉆𒁺
258)	𒀀𒇉𒈦𒄘𒃼𒄠𒃲𒁶𒊮𒅎𒄾𒅆𒁳𒌅𒁀𒈬𒉌…
259)	𒀀𒉆𒁺𒀀𒉌𒇷𒈾𒉆𒁷𒁉𒈾𒄭𒄀
260)	𒊺𒉆𒁺𒊺𒄖𒉡𒈾𒉆𒌧𒂊𒈾𒅥𒂊
261)	𒂍𒆳𒊑𒂍𒀭𒂗𒆤𒇲𒆤𒃻𒅅𒆷𒉆𒋛
262)	𒀭𒂗𒆠𒁕𒀭𒂗𒆤𒈬𒌧𒁕𒄾𒂗𒆤𒆠𒅗𒉌𒀀𒀭
263)	𒂗𒂊𒉆𒂗𒂠𒈽𒈬𒌧𒆟
264)	𒉆𒈗𒂠𒂇𒍣𒈬𒌧𒀝
265)	𒀉𒆏𒁍𒈾𒆠𒉆𒈪𒅔𒍑
266)	𒃶𒅅𒆠𒋫𒈬𒈾𒊏𒁺
267)	𒍣𒁕𒈾𒉺𒅅𒆷𒁉
268)	𒀀𒇉𒈦𒄘𒃼𒀀𒇉𒌓𒄒𒉣𒈾𒌨𒅥𒅆𒁳𒁕
269)	𒅗𒅗𒉌𒋫𒅘𒁲𒁕𒁉
270)	𒄭𒉣𒂍𒃲𒋫𒉌𒁶𒁻𒀀𒀭
271)	𒂗𒉆𒋻𒊏𒀭𒂗𒆠𒈗𒍪𒀊𒆤
272)	𒀭𒂗𒉈𒇻𒇻𒆬𒅅𒀀𒇉𒁕𒆤
273)	𒀭𒂗𒆠𒆤𒍠𒁀𒉆𒈪𒅔𒁺
274)	𒆹𒊑𒅗𒁀𒀭𒌤⟨SUḪUR⟩⟨ḪI⟩𒄩𒋦𒄩𒁀𒀭𒋧
275)	𒄑𒄀𒅗𒁀𒀭𒌤𒄀𒌀𒄀𒆕𒁀𒀭𒋧
#2⟨lines⟩⟨missing⟩
278)	…𒀀𒁕𒌋𒌋𒈬𒉌…
279)	𒊓𒆦𒊏𒉌𒄩𒉡𒌓𒁺
280)	𒃻𒆟𒁕𒉌𒅆𒁳𒌅𒉡𒌓𒁺
281)	𒄖𒇲𒀀𒈾𒄷𒉡𒌓𒁺
282)	⟨EZEN×KUG⟩𒇽𒀉𒈤𒌉𒂡𒇭𒀀
283)	𒀭⟨UR5⟩𒊭𒇽𒄩𒂊𒆠𒉘𒂷
284)	𒀭𒂗𒆠𒆤𒍠𒁀𒉆𒈪𒅔𒁺
285)	𒂗𒂊𒀊𒈬𒌧𒃻𒀊𒆬𒂵𒀀𒀭𒊮𒁉𒃴𒆓𒀀𒀭
286)	𒀀𒀊𒁀𒀊𒈬𒌧𒃻𒀊𒆬𒂵𒀀𒀭𒊮𒁉𒃴𒆓𒀀𒀭
287)	𒀊𒊮𒁉𒄖𒄗𒀀𒃻𒇽𒉡𒍪𒀀
288)	𒀊𒆠𒁺𒁉𒀮𒀭𒃷𒁺𒀀
289)	𒀊𒆬𒂵𒅆𒉏𒈠𒁺𒁉𒀮𒀭𒄑𒇀𒂠𒉌𒁺
290)	X𒀊𒄷𒈛𒄩𒄿𒍣𒍣𒂵𒀀𒀭𒈨𒉈𒁉𒄭𒄊𒀀
291)	𒀭𒀀𒉣𒈾𒀭𒃲𒃲𒂊𒉈𒊕𒉡𒈬𒌧𒂷𒂷𒉈
292)	𒊮𒁉𒉈𒋼𒂗𒋼𒅎𒅆𒂷𒂷𒂍𒃲𒄾𒇷𒁮
293)	𒀭𒀀𒉣𒈾𒆤𒉈𒆃𒀀𒊏𒍪𒀀𒅆𒅎𒈠𒁻𒁻𒄀𒌋𒌋𒌋
294)	𒀭𒂗𒆠𒊏𒂍𒇉𒊏𒅗𒁈𒈤𒈬𒈾𒊑𒂊𒉈
295)	𒂗𒊏𒉌𒇷…X…
296)	𒉣𒃲XXX𒅆𒁳𒌅…
297)	𒄷𒋛𒄷𒀀𒀊𒁀𒁑⟨KA×X⟩…
298)	𒀊𒃻𒄭𒀊𒃻𒅆𒁳𒌅…
299)	𒂍𒆳𒊑𒂍𒀭𒂗𒆤𒇲𒆤𒃻𒅅𒆷𒉆𒋛
300)	𒀭𒂗𒆠𒁕𒀭𒂗𒆤𒈬𒄾𒄾𒂗𒆤𒆠𒅗𒉌𒀀𒀭
301)	…X𒀊𒆬𒂵𒄷𒋛𒀀
302)	…𒂊𒉈𒋤𒌓𒁲…𒃻𒊏
303)	𒀀𒈪𒂗𒃲𒆷𒇉𒊏𒆤
304)	𒄿𒍣𒄷𒈛𒄩𒆳𒆪𒀊𒁀…X…
305)	𒍣𒉺𒉘𒋫𒌓𒁺…X
306)	𒅔𒊩𒆪𒌓𒈣𒀏𒋓𒆠𒀀XX𒄩X𒀭𒀏
307)	𒀀𒀊𒁀𒆠𒃻𒂼𒆷𒁀
308)	𒀭𒂗𒆠𒆤𒍠𒁀𒉆𒈪𒅔𒁺
309)	𒅎𒀀𒀭𒀭𒈾𒅗𒅗𒁀𒀭𒌤
310)	𒅎𒋛𒀀𒋛𒀀𒂵𒁶𒉈𒅔𒍑
311)	𒀭𒌫𒂠𒍣𒂵…𒅎𒊬𒊑
312)	𒇯𒇯𒃷𒂠…𒉌𒂷𒂷
313)	𒌓𒃲𒆷𒄷𒋛𒀀𒃻𒄈𒁕𒌋𒄞𒌋𒄞
314)	𒄑𒋛𒃻𒆬𒀭𒊮𒄀𒄃𒁀
315)	𒌉𒀭𒈾𒆬𒅅𒀭𒆠𒀀
316)	𒀭𒅎𒇽𒄭<𒅅>𒌉𒀭𒈾𒆤
317)	𒀭𒂗𒆠𒆤𒍠𒁀𒉆𒈪𒅔𒁺
318)	𒄑𒀳𒄑𒌋𒌆𒂟𒁉𒋛𒁀𒀭𒁲
319)	𒉣𒃲𒀭𒂗𒆠𒆤𒄞𒋛𒆦𒍑𒀀𒁀𒀭𒋧
320)	𒀊𒉆𒆬𒄀𒅗𒁀𒀭𒃮
321)	𒃷𒉌𒍣𒉈𒊺𒁀𒀭𒊬
322)	𒂗𒈽𒆟𒃶𒌋𒄞𒀭𒂔𒈾
323)	𒀉𒌋𒆤𒀳𒀭𒂗𒆤𒇲
324)	𒀭𒂗𒆠𒅎𒁺𒇽𒂊𒉽𒂊𒊏𒆤
325)	𒀭𒂗𒆠𒆤𒍠𒁀𒉆𒈪𒅔𒁺
326)	𒂗𒂊𒃷𒍣𒉈𒅗𒁀𒀭𒌤𒊺𒄖𒉡𒁀𒀭𒋧
327)	𒀭𒂗𒆠𒆤𒍼𒍥𒄘𒃲𒆷𒊓𒍥𒁀𒀭𒌓𒁺
328)	𒊺𒄞𒊺𒄖𒉡𒊺𒅔𒉡𒄩𒁉𒄦𒂠𒈬𒌧𒁾𒁾
329)	𒀭𒂗𒆠𒆤𒄦𒇯𒄦𒈦𒂊𒅎𒈠𒁕𒀭𒋰𒋰
330)	𒀭𒂗𒆤𒁕𒌧𒂊𒃶𒅅𒆷𒋗𒈬𒌧𒁲𒉌𒅁𒄫𒂊
331)	𒊕𒁇𒁯𒁯𒅆𒋭𒋙𒋙
332)	𒅔𒊩𒆪𒂊𒉈𒋤𒌓𒅅𒀉𒆗𒌧𒈠𒍣𒊕𒈪𒂵
333)	𒀭𒊺𒌁𒃻𒄭𒃻𒆠𒄭𒊏𒆤
334)	𒀭𒂗𒆠𒆤𒍠𒁀𒉆𒈪𒅔𒁺
335)	𒉣𒃲𒂊𒄑𒀠𒂊𒊓𒉈𒅔𒋧𒄑𒅆𒁳𒊒𒁀𒋛𒉈𒅔𒁲
336)	𒂼𒋆𒂊𒉌𒄭𒉣𒈾𒁶𒍑𒅎𒈠𒀭𒅗
337)	𒄑𒀠𒅗𒋛𒂵𒉌𒈲𒇿𒅥𒃻𒋗𒅅
338)	𒄑𒅆𒁳𒊒𒃻𒊏𒉌𒇡𒄘𒉭𒇇𒂊𒋛𒁲𒀀𒀭
339)	𒀭𒋞𒇽𒋞𒂊𒌧𒈠⟨KAM⟩
340)	𒀭𒂗𒆠𒆤𒍠𒁀𒉆𒈪𒅔𒁺
341)	𒄖𒈬𒌧𒃻𒍑𒂊𒋛𒉈𒅔𒁲
342)	𒀉𒌺𒈾𒅗𒂍𒉈𒅔𒃻𒋗𒈛𒂊𒋛𒉈𒅔𒁲
343)	𒉣𒃲𒂊𒍑𒆠𒉆𒈪𒅔𒋳𒋞𒆠𒉆𒈪𒅔𒍑
344)	𒍑𒆠𒋳𒂵𒉌𒉡𒍂𒄀
345)	𒂍𒍣𒆕𒀀𒉌𒉡𒃸𒃸𒊑
346)	𒉪𒃵𒈠𒉌𒀭𒌁𒀭𒈾𒁶𒀭𒊮𒄀𒍑𒊓
347)	𒀭𒈲𒁮𒈠𒁶𒃲𒀭𒂗𒆤𒇲𒆤
348)	𒀭𒂗𒆠𒆤𒍠𒁀𒉆𒈪𒅔𒁺
349)	𒂔𒂗𒈾𒃞𒆬𒉆𒈪𒅔𒅍
350)	𒀭𒂔𒈾𒅾𒉌𒌓𒍝𒆳𒀀𒀭𒇲𒈹𒉌𒌓𒍝𒆳𒀀𒀭𒆟
351)	𒆠𒄭𒂵𒌑𒋆𒅗𒉌𒀀𒀭𒋗𒃲𒈬𒌧𒌋𒄞𒌋𒄞
352)	𒈧𒀲𒀭𒂔𒈾𒈪𒉌𒅔𒇻𒈨𒋼𒀸𒉈𒅁𒅅
353)	𒊾𒊾𒁇𒌑𒆰𒈾𒈬𒌧𒇻𒂊𒉈𒋤𒌓𒁉𒈬𒌧𒂊
354)	𒌨𒊕𒀭𒂔𒈾𒃞𒁉𒅎𒂔𒈾𒈗𒁉𒅎
355)	𒊊𒃲𒀭𒂔𒈾𒀉𒌇𒃲𒀉𒈤𒀭𒂗𒆤𒇲𒄰
356)	𒀭𒄊𒈗𒄯𒊕𒂷𒆤
357)	𒀭𒂗𒆠𒆤𒍠𒁀𒉆𒈪𒅔𒁺
358)	𒉣𒇬𒈬𒌧𒆕𒋗𒈛𒂊𒋛𒉈𒅔𒁲
359)	𒁦𒈬𒌧𒃻𒉌𒂶𒊕𒉈𒅔𒋧
360)	𒆠𒃻𒅥𒀭𒊑𒂊𒉈𒆤𒅗𒉌𒆷𒈪𒉌𒅔𒄄
361)	𒂔𒌑𒋆𒁶𒆕𒀀𒃶𒅅𒁲𒉈𒅔𒅗
362)	𒈗𒌑𒀀𒍣𒂍𒀭𒈾𒆪𒇷𒀭𒈾
363)	⟨MUNUS⟩⟨US2⟩𒁮𒆠𒉘𒂄𒀭𒂗𒍪𒈾𒁮𒆬𒀭𒈹
364)	𒅔𒊩𒆪𒊩𒌆𒈨𒃲𒃲𒆷𒆤
365)	𒋻𒂼𒆷𒆰𒀊𒆠𒅗𒂊𒉈𒋤𒌓𒁉𒅗𒅗
366)	𒀭𒌉𒍣𒀭𒃲𒁔𒀭𒈾𒆪𒇷𒀭𒈾𒄰
367)	𒀭𒂗𒆠𒆤𒍠𒁀𒉆𒈪𒅔𒁺
368)	𒂍𒆳𒊑𒂍𒀭𒂗𒆤𒇲𒆤𒃻𒅅𒆷𒉆𒋛
369)	𒀭𒂗𒆠𒁕⟨den⟩𒆤𒈬𒌧𒁕𒄾𒂗𒆤𒆠𒅗𒉌𒀀𒀭
370)	𒅔𒈬𒌧𒁾𒁑𒂵𒈬𒌧𒋛𒋛
371)	𒀭𒂗𒆠𒆤𒀭𒀀𒉣𒈾𒆤𒉈𒅕
372)	𒌷𒆠𒀀𒆠𒃡𒊏𒊭𒈬𒌧𒁲𒉌𒅔𒃻
373)	𒀀𒊮𒂵𒃷𒉌𒊭𒈬𒌧𒉈𒉌𒅔𒃻
374)	𒌨𒊕𒄞𒄩𒋗𒌫𒋫𒌓𒁺𒀀𒅗𒄭𒄊𒌤𒌤𒂊
375)	𒂄𒀭𒌓𒄞𒁲𒈠𒁺𒁀𒅆𒁳𒈾𒍂𒃻𒊏
376)	𒀜𒁕𒌷𒃲𒆠𒌓𒌓𒁺𒀀𒂇𒃲𒀭𒆬𒂵
377)	𒁲𒋻𒅗𒀸𒁇𒆥𒀭𒊑𒂊𒉈
378)	𒅾𒉌𒌓𒍝𒆳𒇲𒀭𒆬𒂵𒀭𒌫𒋫𒌓𒁺𒀀
379)	𒀭𒌓𒌉𒀭𒊩𒌆𒃲𒂊𒌅𒁕
380)	𒀭𒂗𒆠𒆤𒀭𒆠𒆸𒈾𒁀𒍠𒁀𒉆𒈪𒅔𒁺
381)	𒈮𒈬𒌧𒂄𒋼𒋛𒉈𒅔𒁲
382)	𒀭𒂗𒆠𒆤𒃻𒉆𒊩𒀀𒋗𒃲𒁀𒉌𒅔𒌋𒄞
383)	𒀭𒂗𒆠𒊏𒌧𒂊𒌆⟨SIKI⟩⟨NUMUN2⟩𒀀𒈬𒌧𒁕𒀭…𒂊
384)	𒌨𒂍𒃲𒈨𒋼𒈗𒆷
385)	𒀭𒋸𒊩𒍣𒃻𒈨𒃻𒊏
386)	𒀭𒂗𒆠𒆤𒍠𒁀𒉆𒈪𒅔𒁺
387)	𒌓𒁀𒀸𒉌𒉺𒈗𒋺𒀀𒀭
388)	𒊩𒃲𒀭𒈾𒆤𒀭𒈹𒉺𒈗𒋺𒀀𒀭
389)	𒀭𒈹𒀀𒀀𒉌⟨den⟩𒆠𒊏
390)	𒂍𒀀𒁀𒅆𒅔𒆭𒀀𒅆𒈬𒈾𒋁𒋁𒁲𒁉!𒉆𒈬𒈾𒀊𒁉
391)	𒀭𒀀𒉣𒈾𒀭𒃲𒃲𒂊𒉈𒉆𒋻𒋻𒊏𒁉
392)	𒀭𒂗𒆤𒇷𒋗𒍝𒈠𒊏𒉌𒅔𒄀𒂗
393)	𒊩𒈨𒂗𒀸𒈬𒉈𒀀𒈾𒉈𒅗
394)	𒆬𒀭𒈹𒈨𒂗𒈥𒍝𒈬𒈨𒀀
395)	𒀭𒀀𒊒𒊒𒊩𒆪𒀭𒂗𒆤𒇲𒆤
396)	𒀭𒊩𒌆𒌅𒊩𒌆𒌅𒌅𒁕
397)	𒋞𒌅𒌅𒆬𒉆𒂗𒈾𒉌𒋗𒃶𒅎𒈠𒀭𒋾
398)	𒄀𒄙𒋻𒅎𒈠𒀭𒂵𒆜𒊬𒀀𒉌𒃶𒅎𒈠𒁕𒀭𒊑
399)	𒋡𒃻𒊏𒉌𒌓𒍝𒆳𒀀𒉌𒋗𒃶𒅎𒈠𒀭𒋾
400)	𒀀𒇲𒆬𒈾𒊑𒂵𒉌𒋗𒃶𒅎𒈠𒁕𒀭𒊑
401)	𒊮𒍪𒌧𒈠𒃶𒅎
402)	𒈗𒅆𒁳𒌅𒂗𒅆𒁳𒌅𒁉𒋗𒉌𒀀𒃶𒂗𒅅
403)	𒊩𒆪𒂊𒈬𒆬𒀭𒊩𒌆𒅔𒋛𒈾𒆤
404)	𒋼𒀕𒍝𒈽𒀀𒋗𒃶𒅎𒈠𒀭𒋾𒉡𒍼𒀭𒈾𒃶𒅎
405)	𒀭𒂊𒃶𒅎𒈠𒁺𒅗𒀭𒉌𒋛𒀀𒃶𒅎𒈠𒀊𒁉
406)	𒊩𒆪𒂊𒈬𒆬𒀭𒊩𒌆𒈮𒆤
407)	𒁑𒆬𒄀𒈠𒀭𒂵𒊏𒆬𒌓𒋗𒃶𒅎𒈠𒀭𒋾
408)	𒉌𒌓𒄈𒅗𒃲𒀭𒋫𒋩𒊏𒉌𒃶𒅎𒈠𒁕𒀭𒊑
409)	𒁾𒉄𒌧𒈠𒃶𒅎
410)	𒈗𒅆𒁳𒌅𒈽𒍣𒆟𒉈
411)	𒂗𒅆𒁳𒌅𒊕𒃞𒂷𒂷𒋗𒈾𒃶𒂗𒅅
412)	𒊩𒆪𒂊𒈬𒆬𒀭𒊺𒉀𒆤
413)	𒄀1𒃻𒋗𒃶𒅎𒈠𒀭𒋾
414)	𒂠𒍝𒆳𒀉𒈾𒄩𒁀𒀭𒇲
415)	𒈨𒃲𒃲𒂊𒅗𒄩𒁀𒀭𒌤𒂊
416)	𒅔𒃶𒁾𒂊𒆠𒃶𒋩𒊑𒁾𒊬𒌧𒈠𒃶𒅎
417)	𒅘𒅥𒀭𒊑𒂊𒉈𒆤𒋗𒉌𒀀𒃶𒂗𒅅
418)	𒀭𒀏𒊩𒌆𒂗𒂊𒄷𒋛𒄷𒆬𒂵𒄊𒉌𒂠𒁀𒀭𒁺
419)	𒍠𒄩𒀀𒀊𒁀𒅗𒃶𒅎
420)	𒄩𒃻𒄭𒄭𒄷𒃻𒆯𒆯
421)	𒀀𒀀𒉌𒀭𒂗𒆤𒊏𒂗𒆤𒆠𒂠𒋗𒄷𒈬𒈾𒊏𒁍𒄿
422)	𒊩𒈨𒂗𒀸𒈬𒉈𒀀𒈾𒉈𒀝
423)	𒆬𒀭𒈹𒈨𒂗𒈥𒍝𒈬𒈨𒀀
424)	𒀭𒂗𒆠𒆤𒌉𒉌𒆬𒀭𒈹𒊏𒈬𒈾𒉌𒌈𒄄𒄄
425)	𒀀𒈾𒀀𒊏𒀭𒇲
426)	𒅔𒊩𒆪𒀀𒈾𒀀𒊏𒀭𒇲𒀀𒈾𒀀𒊏𒀊𒈭𒂊𒉈𒂗
427)	𒆠𒂖⟨dinana⟩𒀀𒈾𒀀𒊏𒀭𒇲𒀀𒈾𒀀𒊏𒀊𒈭𒂊𒉈𒂗
428)	𒊩𒅗𒊷𒄀𒅗𒄩𒁀𒂊𒌤
429)	𒀉𒁉𒂠𒄩𒁀𒂊𒊑𒀀𒇯𒁺
430)	𒀉𒌨𒊕𒁀𒌆𒃶𒅎𒈪𒌋𒌆
431)	𒍠𒍣𒁕𒁉𒍠𒆏𒁍𒁉𒋗𒁄𒃶𒁀𒂊𒉌𒅔𒀝
432)	𒌆𒀉𒊩𒀀𒃶𒅎𒈪𒌆
433)	𒅴𒊩𒀀𒅗𒁀𒄩𒁀𒂊𒉌𒃻
434)	𒄑𒁄𒄑𒆟𒋗𒂠𒃶𒅎𒈪𒋧
435)	𒊩𒊺𒅕𒅗𒀭𒁉X𒂠𒄩𒁀𒂊𒊑𒀀𒅗
436)	𒂙𒌋𒂙𒄑𒈠𒉡𒉆𒉺𒇻𒁕𒍠𒁀𒃶𒅎𒉈𒁺
437)	𒆠𒂖𒀭𒈹𒀀𒈾𒊏𒇲𒀀𒈾𒊏𒀊𒈭𒂊𒂗𒉈𒂗
438)	𒀞𒊿𒊿𒈾𒅗𒃻𒊏𒁀𒅗𒋾𒀀𒃶𒉈𒉈𒂗
439)	𒌘𒁀𒌓𒁺𒁍𒄷𒉡𒈨𒂗𒈾𒅗𒅆𒌨𒄷𒈬𒉈𒉈𒂗
440)	𒄖𒋛𒁲𒀀𒄷𒈬𒂊𒄗𒄗
441)	𒆠𒂖𒀭𒈹𒄖𒄗𒀀𒋛𒄷𒈬𒂊𒉌𒁲
442)	𒌆𒄷𒈬𒂊𒉌𒃻𒃰𒄷𒈬𒂊𒉌𒌆
443)	𒈮𒄷𒈬𒂊𒉌𒂄𒄑𒁄𒄷𒈬𒂊𒉌𒉡
444)	𒌆𒈝𒍝𒄖𒁺𒁯𒀀𒄷𒈬𒂊𒉌𒁯
445)	𒀭𒈹𒊕𒅖𒊑𒌋𒌋𒌋𒃶𒈬𒂊𒁾𒊕𒆰𒂊𒌋𒌋𒌋𒃶𒈬𒂊𒃻
446)	𒀭𒈹𒃻𒉡𒄢𒅆𒁳𒃶𒈬𒂊𒄢𒃻𒉡𒋧𒆠𒃶𒈬𒂊𒋧
447)	𒀚𒀀𒉪𒊏𒁕𒌆𒃶𒅎𒈪𒋛𒅅
448)	𒆠𒂖𒀭𒈹𒁆𒈜𒀀𒁕𒀊𒂍𒁀𒃶𒅎𒈪𒄄
449)	𒇽𒅆𒂍𒁲𒅆𒉡𒊨𒅆𒁳𒈨𒂗
450)	𒆠𒂖𒀭𒈹𒇥𒋤𒁺𒂠𒇲𒉡𒍪𒈨𒂗
451)	𒉌𒉈𒂠𒊮𒄘𒁉𒉆𒄄𒌧𒆠𒁉𒃶𒅎𒄄
452)	𒊮𒀭𒂗𒆤𒇲𒄘𒁉𒉆𒄄𒌧𒆠𒁉𒃶𒅎𒄄
453)	𒊮𒄘𒁉𒄄𒀀𒉆𒇽𒍇𒇻𒅗
454)	…X𒂊XX𒃻𒉆𒁀𒂊𒂷𒂷
455)	…𒋰𒁀𒍪𒃶𒀀
456)	…𒈬𒂊𒁕𒀭𒋾
457)	…𒉈𒆤
458)	…𒈹𒍝𒆳…𒉆𒂗𒈾𒍪𒌝
459)	…X𒀀…𒉆𒂗𒈾𒍪𒌝
460)	…𒅗𒌤𒌤𒁉…𒉆𒂗𒈾𒍪𒌝
461)	…X𒄀𒂗…𒉆𒂗𒈾𒍪𒌝
462)	…X𒁕…𒁕𒀭𒁺
463)	…𒌧𒁕𒁲𒁲𒂊𒉈
464)	…𒈬𒊏𒉌𒅁X
465)	…𒊏𒋼𒂷𒉈
466)	…𒃻𒊏𒀀
467)	…𒀊𒊬𒊬𒉈
468)	…𒄀𒉈
469)	…𒌇
470)	…X𒀀
471)	…X𒁀
472)	𒀀𒀀𒀭𒂗𒆠𒍠𒊩
